Diari Oficial de la Generalitat Valenciana


Sumari del DOGV 6398, del 16-11-2010 (2010/11336)

Notificació de la sentència i de la interlocutòria de rectificació dictades en el judici de divorci contenciós número 401/2008.
-------------------------------------------------------------------------------------------------------------------------------

### Dades del document

Número de DOGV
:   6398

Data del DOGV
:   16-11-2010

Secció del DOGV
:   IV. ADMINISTRACIÓ DE JUSTÍCIA

Número del document
:   2010/11516


Organisme emissor
:   Juzgado de Primera Instància Número 4 de Dénia

Tipus de document
:   Edicte

Notificació de la sentència i de la interlocutòria de rectificació dictades en el judici de divorci contenciós número 401/2008. [2010/11004]  
Divorci contenciós 000401/2008  
Part demandant: Yolanda Sastre Moncho.  
Part demandada: Jorge García Teodoro.  
Sobre: -  
En el judici a què es fa referència s'ha dictat la sentència i la interlocutòria que tenen el text que, literalment, és com segueix:  
«Sentència número 105/2009  
Dénia, 28 de juliol de 2009  
Ángeles Pérez Botella, jutgessa substituta del Jutjat de Primera Instància número 6 de Dénia, he vist aquestes actuacions del judici seguides amb el número 401/2008, a instàncies de la procuradora M.ª José Soler Rojel, amb la direcció lletrada de María Esperanza Tur Costa, en nom i representació de Yolanda Sastre Moncho, contra Jorge García Teodoro, declarat en situació processal de rebel·lia. L'objecte d'aquest procediment és el divorci entre els cònjuges, la guarda, custòdia i els aliments de fill menor de l'actora i el demandat, dels quals es dedueixen els següents:  
Antecedents de fet  
Primer. La procuradora esmentada [...]  
Segon. Per torn de repartiment va correspondre [...]   
Tercer. El dia i les hores assenyalats [...]  
Quart. En aquest procediment s'han observat les prescripcions legals.  
Fonaments de dret  
Primer. Pertoca decretar la dissolució del vincle matrimonial [...]  
Segon. En les sentències de nul·litat, separació o divorci [...]  
Tercer. En relació amb les mesures [...]  
Quart. Per la incompareixença injustificada [...]  
Cinqué. La denominada pensió [...]  
Sisé. La dissolució del matrimoni [...]  
Seté. No s'aprecien motius que determinen una especial condemna en les costes processals.  
Vistos els articles, jurisprudència i fonaments esmentats anteriorment i tots altres que hi són aplicables de manera general i pertinent al cas que ens ocupa.  
Dispositiva  
Que estime la demanda i declare dissolt per causa de divorci el matrimoni constituït pels cònjuges litigants, Yolanda Sastre Moncho i Jorge García Teodoro, amb els efectes legals inherents a aquesta declaració i establisc les següents mesures reguladores dels seus efectes: 1. Queden revocats els consentiments i poders que els cònjuges s'hagueren atorgat entre si, i cessa, llevat que hi haja un pacte en sentit contrari, la possibilitat de vincular béns privatius de l'altre cònjuge en l'exercici de la potestat domèstica. 2. La filla menor del matrimoni romandrà sota la guarda i custòdia de la mare; i sotmesos sota la pàtria potestat compartida per ambdós progenitors que l'exerciran de forma conjunta. 3. El progenitor no custodi tindrà el dret-deure de comunicar-se amb la seua filla menor i tindre-la en companyia seua, almenys i si no hi ha un acord més ampli, els caps de setmana alterns des de les 17.00 hores del divendres a les 20.00 hores del diumenge, en què ha de recollir i reintegrar la menor al domicili matern, la meitat de les vacances escolars de Setmana Santa, Nadal i estiu, segons el règim següent: Les vacances de Nadal es divideixen en dos períodes, des de las 17.00 hores del primer dia de vacances escolars fins a les 20.00 hores del dia 30 de desembre, i el segon període des de les 20.00 hores del dia 30 de desembre fins a les 20.00 hores del darrer dia de vacances escolars. En els anys senars li correspondrà a la mare elegir el període i en els anys parells al pare. Les vacances de Setmana Santa, es divideixen en dos períodes, el primer abraça des de les 17.00 hores del Dimecres Sant fins a les 20.00 hores del dilluns següent i el segon període des d'aquest dia i hora fins a les 20.00 hores del següent dilluns, és a dir, del dia de Sant Vicent. En els anys senars li correspondrà a la mare elegir el període i en els anys parells al pare. En vacances d'estiu, cada progenitor gaudirà de la companyia de la seua filla un mes sencer, que serà juliol o agost. En els anys senars li correspondrà a la mare elegir el període i en els anys parells al pare. Durant els períodes de vacances quedarà en suspens el règim de visites, si bé ambdós progenitors hauran de comunicar a l'altre progenitor el domicili i el lloc on es troba la filla en aquests períodes, i facilitarà el telèfon a fi de poder comunicar-se amb ella. La resta de dies festius, la menor els passarà, de forma alternativa, amb un o altre dels progenitors, i el pare la recollirà del domicili matern quan li corresponga a ell estar amb la filla, el dia anterior a les 17.00 hores, i serà reintegrada el dia festiu a les 20.00 hores al mateix domicili. 4. Jorge García Teodoro pagarà a Yolanda Sastre Moncho 400 euros mensuals en concepte d'aliments a favor de la seua filla. Aquesta quantitat es pagarà de bestreta dins dels cinc primers dies de cada mes al compte bancari designat a aquest efecte per l'actora i actualitzada anualment d'acord amb l'índex de preus al consum. Ambdós progenitors contribuiran a mitges al pagament de les despeses extraordinàries de les menors. 5. Jorge García Teodoro pagarà a Yolanda Sastre Moncho 350 euros mensuals en concepte de pensió compensatòria. Aquesta quantitat es pagarà de bestreta dins dels cinc primers dies de cada mes al compte bancari designat a aquest efecte per l'actora i actualitzada anualment d'acord amb l'índex de preus al consum. 6. Es declara la dissolució de la societat legal de guanys. No pertoca imposar les costes processals a cap dels litigants. Una vegada siga ferm el pronunciament de divorci conjugal, remeteu testimoniança de la sentència registre civil corresponent al lloc del matrimoni perquè es realitze l'oportuna anotació marginal.  
Notifiqueu aquesta resolució a les persones interessades i feu-los saber que no és ferma i que contra aquesta es pot interposar un recurs d'apel·lació per a davant l'Audiència Provincial d'Alacant, el qual s'haurà de preparar dins dels cinc dies següents a partir de la notificació en la forma establida en l'article 457 de la Llei d'Enjudiciament Civil.  
Aquesta és la meua sentència, que pronuncie, mane i firme».  
Interlocutòria  
Jutge que la dicta: María Isabel Llambés Sánchez.  
Lloc: Dénia.  
Data: 9 de març de 2010.  
Antecedents de fet  
Primer. En aquest judici [...]  
Segon. En data 21 de setembre de 2009 [...]  
Fonaments de dret  
Únic. L'article 214.1 de la Llei 1/2000, d'Enjudiciament Civil (LECn) [...]  
Part dispositiva  
Es rectifica l'encapçalament i la part dispositiva de la sentència dictada en aquestes actuacions en data 28 de juliol de 2009 en el sentit que la demandant es diu Yolanda Sastre Sancho i no Yolanda Sastre Moncho com de manera indeguda es va fer constar en l'esmentada resolució.  
Manera d'impugnació: mitjançant un recurs de reposició davant d'aquest Jutjat; no obstant això, es portarà a terme el que s'ha disposat. El recurs s'interposarà per escrit dins del termini de cinc dies hàbils comptats des de l'endemà de la notificació, amb expressió de la infracció comesa al parer del recurrent, sense aquests requisits no s'admetrà el recurs (articles 451 i 452 de la LECn), amb la consignació de la quantitat corresponent en el compte del Jutjat, en virtut de la Llei Orgànica 1/2009, disposició addicional 15a.  
Ho disposa i firma el jutge. En done fe. Firma del jutge. Firma del secretari. Segueixen firmes.  
Tot això que s'ha inserit anteriorment concorda bé i fidelment amb l'original, al qual em remet i, perquè conste, expedisc i firme aquest edicte a Dénia, 9 de març de 2010. En done fe».  
Atés que es desconeix el domicili o la residència actuals de la part demandada, mitjançant la diligència d'ordenació del secretari judicial de data 1 de juliol de 2010, de conformitat amb el que disposen els articles 156.4 i 164 de la Llei 1/2000, d'Enjudiciament Civil, ha ordenat la publicació d'aquest edicte al tauler d'anuncis del Jutjat per a portar a efecte la diligència de notificació de sentència al demandat Jorge García Teodoro.  
Dénia, 1 de juliol de 2010.- El secretari judicial: Francisco Javier Cremades López de Teruel.